732 CHOLNOKY JENŐ : 
vonásai mellett a röghegység tünetei is nagy mértékben mutatkoznak. Mint 
ahogy a Kárpátok lánczaiban a gyűrődést a feltorlaszoló erők meglazulása 
után egy táblás, rögös töredezés követte, úgy látszik, itt is, az ősrégi, kelet- 
nyugati csapású hegylánczok képződése után, mikor a törésvonal keleti 
oldalán más irányú erők torlaszolták fel az üledékes kőzeteket, akkor ezen 
a helyen negativ helyek keletkeztek s a hajdani boltozatok rögösen hullot- 
tak szét. 
Nem is ez az orografiai főgerincz többé, tehát nem a kelet-nyugati 
csapású boltozat vezérvonala, ámbár itt képződött a legmagasabb hegy- 
csomó, a Tien-pao, de csak eruptiv kőzetek egymásra halmozódása követ- 
keztében. Sokkal jellemzőbb az a fantasztikus sziklagruppokkal koronázott 
gránitvonulat, amit 1. számúnak jelöltem a szelvényen. Igen szép rózsa- 
színű gránit ez, elütő a vidék minden más gránitjától, különösen az úgy- 
nevezett Korea-granittól, amit a 2. számú kőzet képvisel a rajzon. Ennek a 
gránitnak a csapása délnyugat— éjszakkeleti, s így már a koreai hegyrend- 
szerbe tartozik. 
Tetemesen fiatalabb ez a gránit azoknál az üledékes kőzeteknél, 
amelyek a boltozatot építik fel, mert hisz annak egyik rétegcsoportját erő- 
sen átdejkolja. A 2. számú gránit régibb az üledékes közeteknél, de fiatalabb 
az 5. számú gnejszcsoportnál, mert annak rögeit zárványként tartalmazza, 
míg a konglomerát kavicsai túlnyomóan ebből a gránitból állanak. 
A bányák ott vannak, ahol a felgyűrt arkózás. homokkövek ezzel a 
gránittal érintkeznek. Az ezüst, ólom és réztartalmú érczek a norvég cfahl- 
werko)-ekre emlékeztető módon, gyorsan kiékülő telérekben, zsákokban 
jönnek elő, de leginkább véghetetlen finom telérekkel hatják át a kőzetet, 
kitöltvén annak minden hézagát, repedését. 
A kbinai bányászok nem értenek ahhoz, hogy miképen kell horizon- 
tális tárnákkal dolgozni s így csak felülről, kútszerű aknákkal támadták 
meg az érczeket. Persze ezek az aknák csakbamar megteltek vízzel, amit a 
60—70 m. mély lyukakból nem tudtak kiszivattyúzni s így az aknával fel- 
hagytak s újat kezdtek. Az aknák oldalait feszítő gerendákkal duczolták ki 
s ezek szolgálnak fel- és lejáróúl, ezeken mászkálva hordják fel az érczeket is. 
Szan-tao-kou aranymezői. 
Tien-pao-sannál talán még érdekesebb geologiai szempontból Szan- 
tao-kou medenczéje. Ez mintegy 80 km.-rel délre Tien-pao-santól, annak a 
gnejsz-hegységnek a déli lejtőjén fekszik, amelyet mint a Csang-pei-san 
végét ismertük meg. A medencze hosszan nyúlik el meridionális irányban, 
délen egy szép kúp, a Nyiu-szin-san látszik, azt hiszem bazalt. A medencze 
keleti oldalán a gnejsz, a nyugatin gránit látszik uralkodni, de a nyugati 
határhegyeket nem kutathattam ki. 
